Ռուբեն Մամուլյանը միշտ մասնակից է եղել հայ համայնքի կյանքին ԱՄՆ-ում: 1971 թվականին այցելել է ծննդավայր Թիֆլիս և Սովետական Հայաստան, հանդիպումներ ունեցել հայ մտավորականների հետ (նկարում՝ Մամուլյանը Մատենադարանի մոտ): «Եթե որևէ արժանիք ունեմ, ապա դրա համար պարտական եմ նախ և առաջ ինձ ծնող ազնվական հայ ժողովրդին»,- ասել է նա: Ռուբեն Մամուլյանը մահացել է 1987-ին Լոս Անջելեսում, Հոլիվուդի փառքի ծառուղում նրա անունով աստղ է տեղադրված։